

**ПРИЛОЖЕНИЕ**

**ПРОЕКТОПРЕДЛОЖЕНИЕ**

|  |  |
| --- | --- |
| **Текст, предложен от ЕЦБ** | **Изменение, предложено от Комисията** |
| Изменение  Член 22 | |
| „Член 22  Клирингови системи и платежни системи  ЕЦБ и националните централни банки могат да осигурят улеснения, а ЕЦБ да приеме регламенти, гарантиращи ефикасни и стабилни клирингови и платежни системи, както и клирингови системи за финансови инструменти, в рамките на Съюза и с други страни.“ | „Член 22  Клирингови системи и платежни системи  22.1. ЕЦБ и националните централни банки могат да осигурят улеснения, а ЕЦБ да приеме регламенти, гарантиращи ефикасни и стабилни клирингови и платежни системи в рамките на Съюза и с други страни.  22.2. За постигането на целите на ЕСЦБ и за осъществяването на нейните основни задачи, ЕЦБ може да приеме регламенти относно системите за клиринг за финансови инструменти в рамките на Съюза и с други страни съобразно актове, приети от Европейския парламент и от Съвета въз основа на разпоредбите, предвидени в част III от Договора за функционирането на Европейския съюз, и съобразно приетите от Комисията делегирани актове и приетите от Съвета или Комисията актове за изпълнение, съгласно възложените им правомощия. |